बाथौआव सानजाहा मोखाङै आलारि बाथिखौ फोजोंनानै आलारि आरो सिजौ बिफांनि गेजेराव फाथै जरासे खुग्लुबनानै थाराखौ सानजाहा हरनानै,गय जरासे थाराखौ सानजाहा हरना,गय - फाथै जरानि गेजेराव जबा आरो गुफुर बिबार बारसे बारसे ( आसि मोनबा गोनां गेवस्रानायखौ सिजौथिंजाय खालामना ) होनानै,बेनि खोलाहा थुलुंसि गांसे थुलुंसिनि खोलाहा जायत्रासि गांसे ( खुग्लुबनानै थाराखौ सानजाहा खालामना ) होना,फाथै सायाव 5.25 रां आरो आलारिनि खोलाहा सेराव धुप दाइसे सावनानै बिमा बिसहरीखौ बाथौआव आफा सिब्राय आरो सिब्रुइजों गोथारै दोन्नाय जाबाय आरो बाथौनि बान्दोबानि गेजेराव गासैबो मोदाय - दावदायखौ दिनैनिफ्राय आफाजों लोगोसे अरायबो सिबिबाय थागोन,खुलुमबाय थागोन होन्नानै आरो दाय - गेना गोरोन्थिफोरखौ निमाहा नागिरनानै नखरनि मोजांनि थाखाय राहा बिखनानै,रायखनानै खुलुमना हरसे आफारखौ दोन्नांगौ ।